CELEX: C2006/281/34
Language: fi
Date: 2006-11-18 00:00:00
Title: Asia C-352/06: Ennakkoratkaisupyyntö, jonka Finanzgericht Köln (Saksa) on esittänyt 25.8.2006 — Brigitte Bosmann v. Bundesagentur für Arbeit — Familienkasse Aachen

18.11.2006   
            
            
               FI
            
            
               Euroopan unionin virallinen lehti
            
            
               C 281/21
            
         Ennakkoratkaisupyyntö, jonka Finanzgericht Köln (Saksa) on esittänyt 25.8.2006 — Brigitte Bosmann v. Bundesagentur für Arbeit — Familienkasse Aachen
   (Asia C-352/06)
   (2006/C 281/34)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgerichts Köln
   Pääasian asianosaiset
   
      Kantaja: Brigitte Bosmann
   
      Vastaaja: Bundesagentur für Arbeit — Familienkasse Aachen
   Ennakkoratkaisukysymykset
   
               1)
            
            
               Onko sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 13 artiklan 2 kohdan a alakohtaa (1) tulkittava suppeasti siten, että se ei estä yksinhuoltajaäidin oikeutta lapsilisään asuinvaltiossa (Saksan liittotasavalta), kun hän ei lasten iän vuoksi saa lapsilisää työskentelyvaltiossa (Alankomaiden kuningaskunta)?
            
         
               2)
            
            
               Jos ensimmäiseen kysymykseen vastataan kieltävästi:
               Onko asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72 10 artiklaa (2) tulkittava suppeasti siten, että se ei estä yksinhuoltajaäidin oikeutta lapsilisään asuinvaltiossa (Saksan liittotasavalta), kun hän ei lasten iän vuoksi saa lapsilisää työskentelyvaltiossa (Alankomaiden kuningaskunta)?
            
         
               3)
            
            
               Jos kysymyksiin 1 ja 2 vastataan kieltävästi:
               Voidaanko työntekijän ja yksinhuoltajaäidin oikeus asuinvaltion edullisempien säännösten soveltamiseen lapsilisää myönnettäessä johtaa välittömästi EY:n perustamissopimuksesta tai yleisistä oikeusperiaatteista?
            
         
               4)
            
            
               Riippuvatko vastaukset edeltäviin kysymyksiin siitä, palaako työntekijä työpäivinä perheensä asuinpaikkakunnalle??
            
         
      (1)  EYVL L 149, s. 2.
   
      (2)  EYVL L 74, s. 1.